Якты йолдыз булып балкыдың...

	13 августта Кочко-Пожар халкы авылның күренекле кешесе, соңгы ике дистә елга якын гомерен иҗади эшкә багышлаган җирле мәдәният йортының художество җитәкчесе Эльвира Әхмәт кызы Мусина белән хушлашты. 	 Кочко-Пожар халкы гына дию бик үк дөрес булмас, Эльвирабызны соңгы юлга озатырга тирә-як авыллардан, күрше районнардан бихисап күп кеше җыелды, Мәскәүдән, бүтән шәһәрләрдән дистәләгән туганнары, якыннары, дус-ишләре килде. Ходай аны бик иртә үз култыгына алды, ул әле яңа гына 55 яшен тутырган иде, яшисе дә яшисе иде, әмма рәхимсез үлем берни белән дә санашмый, ала да китә. Теге дөньяда да яхшы кешеләр кирәк диюе дөрес күрәсең, чөнки Эльвира искиткеч кеше иде. Ул 1963 елның матур июнь аенда ике ир туганы артыннан көтеп алынган кыз бала булып туа, әти-әнисенең мәхәббәтендә коенып, абыйларының яклавын тоеп ачык йөзле, киң күңелле, ярдәмчел, гадел булып үсә, белем ала, вакыты җиткәч авылдаш, классташ егете Ибраһим белән гаилә корып, туган авылда төпләнделәр, менә дигән йорт-җир корып, бүтәннәргә үрнәк булырдый яшәп, 34 ел дус-тату гомер иттеләр, ике кыз үстерделәр. 
	---	
Туган як

	№ --- | 17.08.2018	


